43. ΑΝΑΓΚ. ΝΟΜΟΣ υπ’ αριθ. 886 της 5/5 Φεβρ. 1949 Περί καταργήσεως της παρ. 3 του άρθρ. 5 του Α.Ν. 860/49 και τροποποιήσεως των άρθρ. 63 και 65 του νόμου «περί εισπράξεως δημοσίων εσόδων». Άρθρ.1.-Καταργείται, αφ’ ης ίσχυσεν, η διάταξις της παρ. 3 του άρθρ. 5 του υπ’ αριθ. 860/49 Α. Νόμου «περί δηλώσεως Ελληνικών Περιουσιών Αλλοδαπής και των όρων συμβολής των εις την ανόρθωσιν της Ελληνικής Οικονομίας». Άρθρ.2.-Από της δημοσιεύσεως του παρόντος Α. Νόμου αι κατά τας διατάξεις του άρθρ. 63 του νόμου «περί εισπράξεως δημοσίων εσόδων» εξαιρέσεις και απαγορεύσεις της προσωπικής κρατήσεως ως αναγκαστικού μέτρου διοικητικής εκτελέσεως, ως και ο κατά την παρ. 2 του άρθρ. 65 του αυτού νόμου περιορισμός διαρκείας της προσωπικής κρατήσεως, δεν έχουσι εφαρμογήν δια την είσπραξιν των επί παραβάσει των διατάξεων «περί προστασίας του Εθνικού Νομίσματος» επιβαλλομένων υπό των αρμοδίων Δικαστηρίων χρηματικών ποινών και προστίμων και των επιδικαζομένων υπέρ του Δημοσίου αποζημιώσεων. Βλ. όμως τροποποίησιν του άρθρ. 65 Ν.Ε.Δ.Ε. εν τόμω 25 σελ. 183. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 